
VIENOŠANĀS NR. 4/2025
pie 2025.gada 9.decembra Būvuzņēmuma līguma Nr. 1456/2024/2.2-10 par ēkas pārbūve Raiņa ielā 27, Cēsīs, Cēsu novadā darbu veikšanu

Cēsis, Cēsu novads                                                                                 Datums skatāms laika zīmogā 

[bookmark: _Hlk104391592]Cēsu novada pašvaldība, reģistrācijas Nr. 90000031048, juridiskā adrese: Raunas iela 4, Cēsis, Cēsu novads, LV-4101, turpmāk - Pasūtītājs, kuru pamatojoties uz Cēsu novada pašvaldības darba reglamentu pārstāv Cēsu novada pašvaldības izpilddirektora vietniece Baiba Eglīte,
 un
SIA “WOLTEC”, reģistrācijas Nr. 44103097350, juridiskā adrese: Ausekļa iela 31, Valmiera, Valmieras nov., LV-4201, turpmāk - Būvuzņēmējs, kuru pārstāv tās valdes priekšsēdētājs __________ un valdes locekle __________ (turpmāk kopā – Puses, bet katra atsevišķi – Puse), 

Ņemot vērā to, ka 
a) atklāta konkursa “Ēkas pārbūve Raiņa ielā 27, Cēsīs, Cēsu novadā”, iepirkuma identifikācijas Nr. CNP/2024/45/ERAF, turpmāk – Konkurss, rezultātiem, kas rīkots saskaņā ar Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.3. pasākuma "Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku" projekts “Atbalsts uzņēmējdarbībai nepieciešamās infrastruktūras attīstībai, veicinot pāreju uz klimatneitrālu ekonomiku” īstenošanas nosacījumiem, 2024.gada 9.decembrī noslēdza Būvuzņēmuma līgumu Nr. 1456/2024/2.2-10 par ēkas pārbūvi Raiņa ielā 27, Cēsīs, Cēsu novadā, 2025.gada 26.maija Vienošanos Nr.1/2025 par grozījumiem Līgumā, 2025.gada 8.novembra Vienošanos Nr.2/2025 par grozījumiem Līgumā un 2025.gada 15.decembra Vienošanos Nr.3/2025 par grozījumiem Līgumā (turpmāk - Līgums), saskaņā ar kuru Būvuzņēmējs apņēmās veikt ēkas pārbūvi, kas atrodas Raiņa ielā 27, Cēsīs, Cēsu novadā, turpmāk – Objekts,
b) Līgumā noteiktais būvdarbu izpildes termiņš tika noteikts 11 (vienpadsmit) mēneši un 18 (astoņpadsmit) dienas no Līguma noslēgšanas dienas līdz Objekta pieņemšanai ekspluatācijā, t.i., līdz 2025.gada 27.novembrim,
c) ir saņemts Būvuzņēmēja 2025.gada 18.decembra iesniegums Nr.1112/2025 par nepiemērotiem klimatiskajiem apstākļiem būvdarbu pabeigšanai un sastādīts Fakta konstatācijas akts Nr.20, no 14.11.2025 Par būvdarbu veikšanai nepiemērotiem laikapstākļiem,
d) 2025.gada 19.decembrī ir pieņemts akts Nr.25069070026200 par ēkas Raiņa ielā 27, Cēsīs, Cēsu novadā, pieņemšanu ekspluatācijā,

Puses, ievērojot Ministru kabineta 2014. gada 2.septembra noteikumu Nr. 529 “Ēku būvnoteikumi” 162.2 un 162.3 punktu un, pamatojoties uz Līguma 23.4. punktu, noslēdz šo Vienošanos (turpmāk – Vienošanās) par tālāk norādīto: 

Puses vienojas, ka Objekta atliktos darbus par kopējo summu 5 422,06 EUR (pieci tūkstoši četri simti divdesmit divi euro 06 centi) bez PVN, saskaņā ar Vienošanās Pielikumu Nr.1, Būvuzņēmējs apņemas izpildīt līdz 2026.gada 31.maijam (ieskaitot).  

Būvuzņēmējam ir pienākums ne vēlāk kā līdz 2026.gada 15.maijam rakstiski saskaņot ar Pasūtītāju paredzamos atlikto darbu izpildes datumus.

Gadījumā, ja Būvuzņēmējs kavē atlikto darbu izpildes termiņu, Pasūtītājam ir tiesības iekasēt un aprēķināt līgumsodu 0.1% no atlikto darbu summas par katru kavējuma dienu, bet ne vairāk kā 10%.

Gadījumā, ja Būvuzņēmējs nepilda vai nepienācīgi izpilda ar šo Vienošanos uzņemtās saistības, Pasūtītājam ir tiesības pieaicināt trešo personu atlikto darbu izpildei un Būvuzņēmējam ir pienākums segt ar to saistītos Pasūtītāja izdevumus un zaudējumus.  Būvuzņēmējs ir atbildīgs un sedz Pasūtītājam visas radītās papildus izmaksas un zaudējumus, ja netiek ievērots līguma termiņš, kā rezultātā Pasūtītājs zaudējis investīciju projekta īstenošanai saņemto valsts budžeta aizdevumu vai Eiropas fondu līdzfinansējumu.

Būvuzņēmējam ir pienākums nodrošināt atlikto darbu izpildi tā, lai aizsargātu un nebojātu vai neiznīcinātu Objekta tuvumā esošās Pasūtītāja un trešo personu materiālās vērtības (ja tādas ir) un piegulošo teritoriju.

Jautājumos, kas nav atrunāti šajā Vienošanās, Puses piemēro Līguma noteikumus.

Parakstot šo Vienošanos Pusēm ir saprotams tās saturs un sekas.

Vienošanās ir sastādīta latviešu valodā elektroniska dokumenta veidā un tiek parakstīta ar drošu elektronisko parakstu, un satur laika zīmogu. Vienošanās parakstīšanas datums ir pēdējā parakstītāja laika zīmoga datums un laiks. 

Pie šīs Vienošanās pievienoti šādi pielikumi:
Nr.1 – Atlikto darbu akts.

